text:
Omonimie0 coments Publicât da il crot il giovedì, maggio 15, 2008
Cuant che o ai tacât il gno blog o ai contât de pôre che cualchidun al à che i crots a stedin disparint de nestre tiere. Par chel o ai cjapât il non di crot e a dì il vêr o pensavi di jessi il sôl.
Ma bisugne simpri vê sperance.
Zirant atôr par Internet o ai cjatât adiriture une associazion “Crot varia umanità onlus” cun tant di “crotarinis”. A fasin une biele ativitât artistiche leade ae beneficence.
Nie ce disi, bravis e vonde. Dal rest o stin fevelant di crots.
O zuri - I zuri3 coments Publicât da il crot il mercoledì, maggio 07, 2008
Îr si è insediât il gnûf consei regjonâl cul zurament dai conseîrs. Il zurament al va fat par talian, chei che a àn voie a puedin zontâ ancje la declarazion fate intune altre des lenghis ricognossudis inte nestre regjon, ven a stâi par furlan, par sloven o par todesc.
Stant che i simbui a son impuartants e che i politics a stan une vore atents che si feveledi ben di lôr o met l'elenc di chei che a àn doprât ancje lis nestris lenghis minoritariis:
a àn zurât par furlan Ugo De Mattia, Maurizio Franz, Enore Picco e Claudio Violino de Leghe, Roberto Molinaro dal Udc, Giorgio Baiutti, Franco Brussa, Franco Iacop, Anna Maria Menosso e Paolo Menis dal Pd, Giorgio Brandolin dal Pd al à zurât par furlan e par sloven, Igor Gabrovec de Slovenska Skupnost e Igor Kocijančič de Çampe Arc di San Marc, a àn zurât par sloven.
In dut in 13 su 58 conseîrs, cuntune rapresentance trasversâl dai diviers schiriaments ancje se al è di marcâ che nol à doprât il furlan nissun dal Pdl.Par me almancul il president de regjon al podarès fâ il zurament doprant dutis e cuatri lis lenghis regionâls. Se mai al vignarà chel dì vignît a cirimi, o paiarai di bevi a ducj.
Ciment cence sintiment4 coments Publicât da il crot il lunedì, maggio 05, 2008
Ducj i trê cuatri paîs dulà che o soi stât a sta e che a son tal me cûr, a àn une lôr fieste, un perdon, une sagre. Nissune di lôr e je dut câs cussì grande e biele come la fieste dal vin di Buri.
Par mandâ indenant cheste setemane al è daûr il lavôr di tante int, tant volontariât e tant timp parcè che par cjapâ su al vûl semenât.
La fieste dal vin di Buri però, di cualchi an in ca, no je plui chê di une volte. Dut al è tacât cuant che, pensant di fa ben, si è fat sparî dut il lunc splaçon di glerie cuntun biel pôc di ciment.
Lis robis a son stadis fatis cun criteri, l'architet si è inzegnât di proviodi modons, piastrelis, scjalis e banchinis. Si è metût a norme la struture par fa la grilie, si è fat un biel troi par cjaminâ lunc il Riul.
Cuant che cumò tu rivis a la fieste no son plui i barachins di une volte ma dome dai grancj tendons.
Tant ciment ma pôc sintiment.


c: text/html

text:
LA STAGIONE DELLA MUTA / MORE PULP TALES
€ 10,00 € 7,00
199 disponibili
BREVE DESCRIZIONE
Jê a vevo poiât uno man sul finestrin.
Fôr al ero miesdì e il paîs al ero desert.
“Ma dove sono tutti?”
“Tutti chi?”
“Ah, ecco” a vevo det jê sconsolado
“Bella risposta”.
Descrizione
Jentrade
Ai prin di mai dal 2003, George Bush al atero su la puartoavions
“Abraham Lincoln”.
Un bandieron trionfâl cu la scrito “Mission Accomplished”,
“Mission completado”. I merecans i stan disint: “I vin vinçût la guero in Iraq”. Cumò che i scrîf, avost dal 2010, i merecans i son inmò in Iraq.
Veni, vidi, bitches.
Al è il 2008: il Pabitele al è mieç plen: i stin presentant “Niari”,
il gno prin libri. I ai domandât a doi amîs (Giorgio Romanin
– nol è un parint – e Stefania Nonino) di lei cualche tocut des contis.
La int e rît intant che Giorgio e Stefania i emplin l’aiar dal locâl di ses, paravolatos, sassinaments e azion violento.
In prima fila, soreridint tipo overdose di botulin, i son gno pari e mê mari.
I scoltin dutos chestos monados riduçant: lôr fi al à fat un libri, ben, figo.
Jo i mi stoi vergognant come un lari. …
Fulvio ReddKaa Romanin
Recensioni
Ancora non ci sono recensioni.
libri correlati
-
CONTIS DI FAMEE
Lis storiis di Raffaele Serafini a van indenant e indaûr intal timp dilunc di un troi che nus permet di butâ la voglade suntun pocjis des vicendis cressudis sul arbul gjenealogjic di une famee dal Friûl di mieç. Di conte in conte a cambiin duncje i protagoniscj, i timps, i stîi di vite, il paisaç che si pues viodi dulintor e, ae fin, a ’ndi ven fûr un Friûl che al è tal stes timp familiâr e fûr dai schemis.
Dulà finissie la realtât e dulà tachie la invenzion? La veretât e je che nol è cussì impuartant savêlu parcè che, une volte tirâts dentri di une conte, si jentre intun mont che al è reâl ancje cuant che al è fantastic e che al è inventât ancje cuant che al è vêr.
Le storie di Raffaele Serafini vanno avanti e indietro nel tempo lungo un sentiero che ci permette di gettare un occhio su alcune delle vicende cresciute sull’albero genealogico di una famiglia del Friuli di mezzo. Di racconto in racconto cambiano dunque i protagonisti, i tempi, gli stili di vita, il paesaggio che si può vedere tutto intorno e alla fine ne viene fuori un Friuli che è nello stesso tempo famigliare e fuori dagli schemi. Dove finisce la realtà e dove comincia l’invenzione? La verità è che non è così importante saperlo perché una volta coinvolti in un racconto, si entra in un mondo che è reale anche quando è fantastico e che è inventato anche quando è vero.
-
DINDARINE DINDARONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
-
IL PROFUM DAL PAN
Cheste e je la storie di trê gjenerazions di mulinârs dal Mulin di Muçane. Gjondis e dolôrs contâts des testemoneancis dai ultins dissendents e dai documents de famee che a àn conservât cun amôr. Un tornâ a un timp che nol è plui, intun afresc vivarôs di une part de Basse furlane contadine, leade a ritmis di une nature a voltis amighe, a voltis avare. Ma ancje une tessare inseride inte storie “grande”, chê che e à lassât feridis profondis intal tiessût sociâl intal timp de ocupazion nazi-fassiste; chê che e à viodût la riscosse de lote partigjane e dopo i dîs de ricostruzion cu la sperance intun doman plui just.
E il Mulin di Muçane e la sô int a son simpri protagoniscj. Imagjins di un mont metudis adun ancje dai ricuarts di un frut che, vuê che al ècressût, al ten ancjemò dentri di se il profum dal pan che al nasseve de farine dal Mulin.
-
DON CHISCIOTTE
Il Teatro Incerto nus propon il so Don Chisciotte stralunât e in marilenghe, zuiant dentri e fûr dal test, domandantsi cui che al sei, vuê, il nobil cavalîr. Il grup, dopo vê presentât il Don Chisciotte ai fantats che a frecuentin lis scuelis mediis, al torne sul test di Cervantes intune esilarante riscriture par adults che, intal stîl des comediis de compagnie, al met adun une comicitât fulminante e moments di riflession.
-
IL CJÂF DAI FURLANS
Il cjâf dai furlans di Franc Fari
al è stât il prin vêr libri sientific scrit par furlan ma al sarès un libri fondamentâl in cualsisei lenghe. Chest parcè che al presente, intun lengaç precîs ma comprensibil, i principâi risultâts di une sience zovine, la neurolinguistiche, che e sta deventant simpri plui fondamentâl par capî l’umanitât.
AL MOMENTO NON DISPONIBILE!
RISTAMPA IN PROGRAMMA.
-
LA BANCIA DA LI’ PERAULIS PIARDUDIS
La panchina delle parole perdute affiora e riaffiora: cornice ineludibile, anche quando la sua presenza è solo postulata, collante, garanzia per la raccolta di unità, poemetto con la galleria dei suoi destini dolenti, inventario di esistenze grame, che la bancia, con funzioni e inquadrature che non sempre collimano, rende tangibili.

robotstxt: allowed

filter: keep


text:
Joibe 18 | Otubar 2018 | 941 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
PRE BEPO MARCHETTI - BIOGRAFIEJosef (Bepo) Marchet al nas ai 23 di Lui dal 1902 a Glemone, tal borc di Properzie, di Antoni e Ane Morandin. Al è muart a Udin ai 8 di mai dal 1966. A dodis agns al jentre tal seminari diocesan di Udin, dulà che al frecuente lis scuelis gjimnasiâls e liceâls. Al davuelç il servizi militâr a Fiume (vuê Rijeka in Crauazie). Tal 1922 al bat i studis teologjics. Tal 1925, a 23 agns, al à ordenât predi.
Tra il 1925 e il 1929 al frecuenta la Universitât Catoliche di Milan e i cors superiôrs di teologjie alì de facoltât teologjiche di Venegono. Fasint ancje il predi a Corsico. Tal 1929 al insegne letaris talianis tal liceu dal seminari di Udin e tal liceu classic “Stellini” e “Bertoni” fintremai tal 1932.
Tal 1925 al cuiste la lauree in letaris alì da la Università Catoliche di Milan, discutint une tesi sul “Volgâr furlan tai codiçs di Glemone dal ‘300”.
Tal istès an al ven fàt capelan militar dal grup dai granadirs di Sardegne par dute la vuere di Abissinie. Rientrât in Friûl tal 1937, al torna a insegnâ, prime a Tumieç e tal 1939 a Udin alì dal Istitût magjistrâl “Catarine Percude”.
Tal 1944 i fassiscj lu cjaparin e lu mandarin al cunfin politic a Bobbio, in provincie di Piacenze. Tal mês di Fevrâr dal 1946 al fondà cun Felix Marchi il gjornâl in lenghe furlane “Patrie dal Friûl”. Tal 1949 al tignì a batisim il moviment letarari Risultive.
Letaris ai furlans jessudis su "Patrie dal Friûl"


text:
Umanisim
Par Umanisim si intint il pensîr filosofic ch'al met l'om tal mieç des sôs cuestions.
L' Umanisim e je une curînt di pinsîr che al cjape pît tal periodo storic dal Rinassiment. Carateristiche principâl di chest moviment al e' l meti l'om tal mieç dal univers.Seont i pensadôrs di chest moviment,l'om al a facoltâs di pinsîr cence nissun limît.
Par doprâ ben chestis facoltâts bisugne vê la padronance di dutis lis disiplinis inteletuâls e cirî il savê. Par chests umanists (cussî son clamâs i pensadôrs di chest moviment),le peraule di Diu,a di jessi a la puartade di ducj,cence nissune difarence di lenghe,origjnis o categorie sociâl.Di câ,le traduzion de Bibie par Rasim da Rotterdam,in tal 1516.
L'Umanisim met tai sôi principîs,il fât di lotâ cuintri l'ignorance,le comprension de peraule di Diu,e il sparniçâ tal mont dal patrimoni culturâl.L'om,une volte studiât,al e' libar e al a la responsabilitât di ce ch'al fâs e dal sô sielzi.
Lis nozions di libertât,toleraance,le curiositât e il ' jessi indipendent ' ,sares a dî,dut chel che uê al e' cognossût cul non di libar arbitri al e' l'essenziâl dal Umanisim. L'Umanisim,insome,al met al prin puest dut chel che al puarte al plen svilup des cualitâs essenziâls dal om.


text:
Cecot in Cjamp? La rivoluzion di Lui
La gnove e je di chês che a fasin scjas: Sergio Cecotti al è disponibil a cori pes regjonâls dal an che al ven. Al à spietât fintremai ai 14 di Lui, inovâl dal atac ae Bastilie di Parîs, par proponi une operazion che e sarès pardabon rivoluzionarie: vuidâ une coalizion teritoriâl che e ledi a meti dongje i autonomiscj e ducj chei che a àn voie di ricostruî des fondis la coesion istituzionâl in cheste Regjon. Une Regjon mâl nassude e mâl sestade, ma che in chest moment e je sot atac di bande dal centralisim roman e des ambizions macroregjonâls dal Venit. President de Regjon par un an (1996) e sindic di Udin dal 1998 al 2008 in chê che e je stade la ultime esperience autonomiste di guvier locâl, il fisic teoric al è forsit l’unic om che al à avonde carisme e vision par vuidâ la Regjon fûr dal palût dulà che “i doi renzisims” (chel di Matteo Renzi ma ancje chel di Renzo Tondo, al dîs Cecotti) a àn sburtade la nestre tiere. Almancul chest a sperin chei di chenti che a lavorin par une fuarce politiche gnove.
Che alc di gnûf al fos daûr a boli inte cite dal panorame politic furlan lu vin plui voltis sclarît su lis pagjinis di chest gjornâl, che al nassè tal 1946 propit par pandi la necessitât di meti dongje autonomie e identitât in cheste clâf: Josef Marchet lu diseve za in chê volte, ma in 70 agns o sin ancjemò daûr a cirî une rapresentance politiche buine di fâ pesâ i interès dai furlans cuintri chei di Rome. Intai ultins doi trê agns, in tancj aministradôrs locâi e je cressude la cussience di scugnî meti dongje une alternative dal bas a un sisteme dai partîts che nol rispuint plui aes dibisugnis de int ma dome a une logjiche autoreferenziâl.
In timp pes votazions, al è saltât fûr il leader che al podarès fâ di clocje a chest progjet. Drete e çampe a àn pôre de sô autorevolece, e lui al à za declarât che “il Pd al è daûr a murî”. Tancj consens di int che e veve crodût intal dogme renzian de rotamazion a tornin disponibii e al covente convinci i furlans (e i triestins) a fidâsi di un dissen alternatîf. Isal avonde timp? Ise la fuarce par fâlu? Dome il timp nus al disarà. Dome une robe invezit e je sigure: e je une grande bisugne e forsit e je la ultime ocasion par imbastî un sogjet politic fuart che finalmentri al sedi dome a pro dai interès de nestre int.
✒ Walter Tomada


text:
Presentazion
Il corpus furlan al è une base di dâts componude di tescj etichetâts: ven a stâi che a ogni peraule e je leade la informazion di ce leme che e je une forme e di ce che e je tant che part dal discors e morfologjie.
A vuê il corpus al à 486 tescj par un totâl che al rive su lis 500.000 peraulis.
I tescj a son in part leteraris (narative, teatri), in part no leteraris (informazion, divulgazion sientifiche, politiche e v.i.).
Scuasi ducj i tescj a jerin za te coinè, ma in ogni câs ducj a àn vût une revision ortografiche. Cun di plui, par permeti al sisteme informatic di processâ e di gjestî i dâts e je stade fate ancje une uniformazion linguistiche: par esempli se tal origjinâl si cjatave formis tant che “liberamentri”, “oleve”, “e àn”, la uniformazion e à puartât a “libarementri”, “voleve”, “a àn”. Par cui che al sedi interessât a chescj detais di diferenziazion, si racomande di lâ a viodi i origjinâi.
Tal câs di tescj di interès leterari scrits intune varietât diferente de coinè o intune fase de coinè cun diferencis impuartantis a pet di chê di cumò (par esempli tescj di Catarine Percude), il program informatic al trate un test uniformât, ma l’utent al viôt la forme origjinâl, dome cu la conversion te grafie di cumò.
Lis sieltis lessicâls cussientis dai autôrs, par esempli di doprâ peraulis stramudadis o forestis, par dâ un efiet particolâr al test, a son stadis mantignudis.
Consultazion
Ricercje
Midiant la interface l’utent al pues cirî une peraule cu la forme (cualsisedi forme flesse, par esempli van), cul leme (par esempli lâ) o cu la categorie gramaticâl (par esempli verp) jemplant il cjamp relatîf. Al è ancje pussibil cumbinâ plui criteris di ricercje jemplant plui cjamps. Par esempli leme: barbe–Cat gramaticâl: sostantîf masculin o leme: barbe–Cat gramaticâl: sostantîf feminin.
Se al ven selezionât un valôr pal cjamp categorie gramaticâl, a vegnin mostrâts altris criteris di ricercje che a puedin jessi specificâts pe categorie gramaticâl sielte. Par esempli par verp al è pussibil specificâ mût, timp e persone e v.i.:
par adietîf invezit gjenar e numar:
In plui de peraule singule, al è pussibil cirî une secuence di peraulis di lungjece cualsisei. Lis peraulis di cirî sucessivis ae prime si zontin clicant sul boton e a puedin jessi gjavadis cun . Par esempli si pues cirî la secuence articul feminin singolâr - adietîf feminin singolâr - sostantîf feminin singolâr:
Tra une peraule e la sucessive al è pussibil specificâ un interval, ven a stâi un numar di peraulis intermediis tra lis peraulis cirudis. I valôrs pal interval a puedin jessi: nissun (default) se si vûl che lis peraulis a vadin daûr daurman, just par specificâ un numar esat di peraulis intermediis, fin a di 0 a un numar massim di peraulis intermediis, cualsisei par 0 o plui peraulis intermediis. La secuence e ven cirude dentri des frasis singulis. Par esempli se si cîr la secuence articul feminin singolâr - sostantîf feminin singolâr specificant pal interval fin a 1 jenfri i risultâts si àn: une cuantitât, la pussibilitât, la nestre realtât, une lungje storie.
Filtris
I tescj pe ricercje a puedin jessi limitâts su la base dal an di publicazion o al autôr, specificant valôrs intai cjamps relatîfs. I doi filtris a puedin ancje jessi cumbinâts:Intal câs dal filtri temporâl, si pues limitâ la ricercje a tescj:
- di un ciert an incà, specificant dome che il cjamp ‘Di’
- fin a un ciert an, specificâ dome che il cjamp ‘A’
- dentri di un interval, specificant sei il cjamp ‘Di’ sei ‘A’
- di un an singul, jemplant sei il cjamp ‘Di’ che ‘A’ cul an desiderât.
Intal câs dai autôrs, par doprâ il filtri si cliche su Cambie e inte liste che e ven mostrade si selezione une o plui vôs.
Risultâts
A vegnin tornadis lis frasis che a contegnin la peraule o la secuence di peraulis cirudis. Lis frasis a son dadis dongje par test, che al è ripuartât titul, autôr e altris informazions.
Inte frase lis peraulis cirudis a son evidenziadis in nerut: se si è specificât un o plui intervai, lis peraulis dal interval a son evidenziade in grîs:
Une frase e pues sodisfâ plui voltis i criteris di ricercje, in chest câs a saran plui peraulis/secuencis evidenziadis:
Se a çampe de frase si cjate il simbul clicantlu al ven mostrât dut il paragraf là che si cjate la frase: che po al pues jessi scuindût clicant sul simbul . Se invezit a çampe si à il simbul la frase e costituìs za dut il paragraf.


text:
Il Grup consiliâr dal Partît Democratic Friûl - Vignesie Julie al à cirût di rivâ a un grant obietîf in chescj cinc agns di aministrazion: chel di sostignî i citadins intai moments plui impuartants, e cualchi volte plui complès, de lôr vite.
Chi tu viodarâs qualchidun c’al à doprât i servizis cun sodisfazion tà momêns impuartàns da la so vite.
Serena e je une zovine mame di Pordenon. Dopo de lauree trienâl, e à fermât di studiâ par podêsi dedicâ a so fi intai prins mês di vite. No à scugnût però sielzi tra viodi dal piçul e lâ indevant a formâsi: in graciis des sieltis dal centriçampe in Regjon, e à podût mandâ Giuliano tal nît cuntune riduzion su lis retis pai prins doi agns. Serena cussì e à podût tornâ a studiâ, rivant insom di une lauree magjistrâl e di un master.
Chiste a è dome une da li oportunitâs disponibilis pai genitôrs di frùs e zovins dal Friûl Vignesie Julie.Scuvierz ducju i servizis
Lidano al vîf a Çarvignan. Al à otignût di pôc la lauree magjistrâl in Siencis dal Guvier e Politichis publichis, cuntune tesi su lis Unions di Comuns. Dilunc dal percors formatîf al à podût vê a cualchi oportunitât impuartante, tant che la borse di studi, otignude traviers de Agjenzie Regjonâl pal Dirit ai Studis Superiôrs, e il tirocini di sîs mês sponsorizât dal Centri di Competence pe aministrazion publiche.
Chistul al è dome un dai percors disponibî pai studens dal Friûl Vignesie Julie.Scuvierz ducju i servizis
Melania e je un esempli perfet di “cerviel” che nol è scjampât tal forest. Al è ancje un esempli di chel che l'intervent des istituzions intal cjamp dal lavôr al pues rapresentâ par une vore di fantats. Vuê Melania e lavore intun studi grafic, dulà che e je stade cjapade cun contrat di formazion, ma la sô storie e scomence cuntun periodi curt di pratiche dopo de lauree, cun daûr un tirocini di sîs mês garantît dal progjet regjonâl PIPOL.
Chiste a è dome une da li oportunitâs disponibilis pai zovins dal Friûl Vignesie Julie ca van incuintri pà la prime volte al mônt dal lavôr.Scuvierz ducju i servizis
Fabrizio al à cincuantecinc agns, al è maridât, al à doi fîs e di profession al à fat simpri il programadôr de produzion li di aziendis di dimensions mediis. Une vite serene fin che, intal 2013, no si è cjatât cence ocupazion e al à vût di frontâ la sfide dal lavôr autonom. Vuê Fabrizio si è riconcuistât une stabilitât, soredut in graciis dal so snait e (un pôc) ancje in graciis di Imprenderò 4.0, i cors regjonâi pe imprenditorialitât.
Chistul al è, però, dome un dai servizis disponibî pai lavoradôrs dal Friûl Vignesie Julie ca van in serce di gnovis oportunitâs.Scuvierz ducju i servizis
Franco e Marisa a son maridâts di cincuantecinc agns, a vivin a Gardiscje, e si dan tant di fâ pe lôr comunitât. Lui al met il so timp pe Universitât de tierce etât, che di chê al è braurôs: lu fâs di volontari, compagn che Marisa, che invezit e je impegnade dentri de Auser, la associazion pal invecjament atîf. A son dôs personis ancjemò in salût, che però a san ben cetant che al sedi indispensabil dâ une poie a cui che al è indenant cu la etât.
Pai pensionâts come lôr, par chei che invessit à son in dificoltât e pa lis famèis cai stan dongje, a son tancjus servizis da la regjon.Scuvierz ducju i servizis


text:
Compliments
-
Giorgio Luna Complements Ebony Lamp 800-12Giorgio Luna Complements Ebony Lamp 800-12 Learn More
-
Giorgio Luna Complements Floor Ebony Lamp 800-14Giorgio Luna Complements Floor Ebony Lamp 800-14 Learn More
-
Giorgio Luna Complements Mirror 860Giorgio Luna Complements Mirror 860 Learn More
-
Giorgio Paradiso Complements Pedistal 600-70Giorgio Paradiso Complements Pedistal 600-70 Learn More
-
Giorgio Luna Complements Murano Rectangular Mirror 865Giorgio Luna Complements Murano Rectangular Mirror 865 Learn More


text:
Vinars ai 03 Avost, h 12:00
azion artische di Fabrizio Corneli
In chestis zornadis lartist al č daūr a meti in vore la idee progjetuāl di une opere solār pensade tai mźs passāts, scrutinant il genius loci dai Colonos. Il cantīr al č viert al public, al č pussibil partecipā e interagjī cul artist.
Lunis ai 30 _ h 20.55
Lunis ai 30 _ h 21.00
leture-event
Joibe ai 02 _ h 21.00
Incuintri cul artist Fabrizio Corneli
Vinars ai 03 _ h 12.00
azion artische di Fabrizio Corneli
Sabide ai 04 _ h 17.00
inaugurazion
Martars ai 07 _ h 20.30
Joibe ai 09 _ h 21.00
Domenie ai 12 _ h 10.00
partence in pulman da la stazion di Cjargne
Martars ai 14 _ h 22.00
cul Teatro Incerto
Joibe ai 16 _ h 21.00
Conversazion cun Philippe Daverio
Lunis ai 20 _ h 21.00
Presentazion dal gnūf cd Dancing Calipso
Joibe ai 23 _ h 00.00
Spetacul di danze contemporanie
Lunis ai 27 _ h 21.00
Conference di Furio Honsell e interferencis di Sergio Cecotti
Vinars ai 31 _ h 21.00
Inaugurazion da la mostre coletive e incuintri cui artiscj
Domenie ai 02 _ h 21.00
Lunis ai 03 _ h 21.00
Conference dal filosof Gianni Vattimo
Vinars ai 21 _ h 00.00
Lis stagjons da la nature e dal om tal patrimoni storic e artistic furlan
Il timp dal om, il timp di Diu
Vinars ai 21 _ h 20.30
Il timp, lom, la nature: fra esperience dal sacri e otiche secolār
Domenie ai 17 _ h 15.00
Tal misteri da la muart inta la vite
Vinars ai 16 _ h 20.30
Ass. culturāl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
AL TORNE MAMAN!
di vinars ai 12 di Otubar, un dopli apontament pai fruts su Telefriuli e su Il Friuli
INCUINTRI AL DOMAN
cjale il video de prime esecuzion dal Imni uficiâl dal Friûl e discjame i spartîts
FESTIVAL DAI FRUTS FURLANS - SECONDE EDIZION
Scjadince bant ai 10 di Otubar dal 2018
"GLEMONE ÎR, VUEI E DOMAN"
Scjadince concors: ai 28 di Jugn dal 2019
Progjet european Eumint
Euroregjons, migrazion e integrazion
PREMI GJSO FIOR
Concors internazionâl di poesie in lenghe furlane
RUSH (Re- and Up-Skilling Horizons)
Lenghis minoritariis e orizionts plurilengâi
12m Concors di tescj pal teatri in lenghe furlane
lei il bant - scjadince ai 31 di Dicembar dal 2018
I GNÛFS VIDEOTUTORIALS DE ARLeF
Cjaliju te sezion dal sît dedicade
CONFERENCE DI VERIFICHE E DI PROPUESTE PE LENGHE FURLANE (L.R. 29/2007)
Publicâts i ats uficiâi
ISONTINA AMBIENTE E ARLEF
Insiemi cuntune gnove APP pe culture ambientâl in plui lenghis


text:
Par tancj Marta Copetti e je une vôs: la vôs de trasmission "Fuarce Furlans
" di Radio FM Comunicar di Colonia Caroya.
E ancje jo le ai cognossude pe prime volte grazie a la radio: o ai ancje vût il plasê di jessi so ospit cualchi volte, midiant di une telefonade o di un colegament skype che di fat ti anulin la distance tra il Friûl e la Argjentine.
Ma il plasê plui grant al è chel che o ai vût fevelanti di persone e danti la man stant che Marta e je in Friûl par cualchi dì inmò e si sin cjatâts. I ai regalât une copie dal ultin numar de Patrie dal Friûl
e cualchi libri di pre Antoni Beline par che ju puarti te lôr biblioteche pai Furlans di Colonia Caroya.
No finarai mai di dâmi di maravee a pensâ che di là dal Atlantic e je une comunitât che, pe plui part, no à mai viodût il Friûl (par esempli, il nono di Marta al è rivât in Argjentine che al jere inmò frut tal 1879.), ma e continue a fevelâ par furlan cun braure... e pensâ invezit che achì a son furlans che a àn scuasit vergogne...
O saludi cun afiet Claudio e no dome chei di Colonia Caroya, ma i Furlans di dute la Argjentine e di dute la diaspore de emigrazion che ju à puartâts par ogni cjanton dal mont.


text:
Parcè la SSTeF
In dì di vuê il disvilup de culture furlane e de lenghe furlane al pues dâsi dome se i aspiets plui impuartants de modernitât, tant a dî lis siencis, a vegnin doprâts par furlan. Ancje se in tal mont la comunicazion sientifiche si le fâs par inglês, par dut l’insegnament e la realizazion des siencis e des tecnologjiis a vegnin puartâts indenant intes lenghis nazionâls. Cun cheste convinzion e je nassude la SSTeF, associazion indipendente che riunìs ricercjadôrs, studiôs e professioniscj di diviers setôrs sientifics e tecnologjics, che àn a cûr l’incressite de culture e de lenghe furlanis.
Lis finalitâts de SSTeF a son chês di promovi e disvilupâ la ricercje, la cognossince e la divulgazion sientifiche e tecnologjiche doprant la lenghe furlane. La SSTeF e sosten dutis lis iniziativis che àn a ce fâ cu la informatizazion de lenghe furlane; e puarte indenant iniziativis par studiâ, difindi e promovi la biodiviersitât in Friûl; e sosten la publicazion di libris sientifics par furlan e la lôr traduzion par inglês; e met a disposizion borsis di studi par ricercjadôrs che si impegnin a publicâ i risultâts des lôr ricercjis ancje par furlan; e ten rapuarts cun lis istituzions e lis aziendis che in Friûl a lavorin inte ricercje sientifiche e tecnologjiche.
Il president
Marzi di Strassolt
Ativitâts
Lis ativitâts di ricercje e di divulgazion sientifiche de SSTeF a son metudis in vore prin di dut in Friûl, ma a vegnin sostignudis ancje ativitâts ator pal mont. A rivuardin i principâi setôrs sientifics dissiplinârs:
- siencis esatis (matematiche, informatiche, fisiche, statistiche e v.i.)
- siencis de nature (chimiche, biologjie, gjeologje, psicologjie e v.i.)
- siencis de salût (medisine, veterinarie, farmacie e v.i.)
- siencis tecnologjichis (inzegnerie, tecnologjiis agroalimentârs, architeture e v.i.)
- siencis economichis, sociâls e umanis indulà che si dopre il metodi sientific (economie teoriche, economie aziendâl, economie di imprese, sociologjie, linguistiche, antropologjie, archeologjie, siencis juridichis e v.i.)
- gjornalisim sientific
La SSTeF e publiche il Gjornâl Furlan des Siencis / Friulian Journal of Science, gjornâl sientific in lenghe furlane e inglese indulà che vegnin publicâts lavôrs origjinâi di ricercje e di divulgazion su lis dissiplinis sientifichis e tecnologjichis plui avanzadis. Ducj i articui a son a disposizion in version bilengâl furlan-inglês.
Ogni an la SSTeF e ten un Congrès là che i siei associâts a presentin i lôr lavôrs di ricercje plui significatîfs.


text:
“Viandemecum”: istruzions par cjaminâ
Essenzialitât: e je la regule auree dal lâ a pît.
La preparazion dal sac e lis scarpis a son lis primis sieltis che si fasin cuant che si à di partî: che al sedi Sant Jacum di Galizie, Rome, o la Mont Sant dal Lussari che e siere il Troi di Aquilee.
Intal sac al va dome il necessari: preparait la robe sul jet di cjase domandantsi “Coventie? Puedio lassâle a cjase”? Un chilo di masse al pues someâ robe di pôc, ma dopo cualchi ore che o cjaminais si rindarês cont di ce che o podês regalâ par slizerî la cjame su pe schene.
Al è impuartant no sbaliâ scarpe: nol vûl dî confondi la çampe cu la drete, ma cjoli une scarpe che ti fâs mâl tai pîts, ti fâs vignî lis vissiis e ti inflame lis articolazions. Duncje sielzi cun atenzion ce meti tai pîts, scarpis e cjalçuts comprindûts.
Un ultin consei, preparâsi ben prime di partî: un bon alenament al zove par frontâ tancj km, ma nol baste. Partî par un pelegrinaç al significhe informâsi, cognissi i puescj dulà che si cjaminarà, in sostance “scomençâ a cjaminâ prime di partî”. Par chest une buine vuide, consultâ i sîts internet o cirî cualchi forum a permetin di jentrâ tal spirt just e evitâ sorpresis. Cui che al à fat il Camino de Santiago nol à vût problemis cu la segnaletiche, struturade e frecuente, ma se o vês voie di frontâ cjamins zovins come il Cammino Celeste/Troi di Aquilee e je buine regule visâ i referents. Cuant che o decidês di partî, telefonait (i recapits a son sul sît) visant in ce zornadis che o pensais di rivâ a ogni tape. Cussì o permetarês a cui che al à di dâus ospitalitât di fâus gjoldi pal miôr cheste esperience profonde. (Chr. Rom.) ❚


text:
NO SON PERAULIS PAR VECJOS. Hosting
Lis gnovis peraulis spiegadis ai nonos
Mandi nono!
Mandi Bete! Ce stâstu simpri a mateâ cun chel computer?
Al è pal gno blog. Mi stavi dismenteant di paiâ l’hosting!
Osti ce? Ce isal sucedût?
Che no lu vevi paiât!
Ma ce?
L’hosting!
No sta a rabiâti cun me, cumò!
Cui isal rabiât, nono?
E ce mût isal di rispuindi, alore? Ti ai dome domandât ce che tu âs di paiâ!
Ti lu ai dite bielzà: l’hosting!
No tu âs di paiâ un osti, ma ti sêstu dismenteade di paiâlu?
Ma no un osti, nono, l’hosting!
E ce osti isal chest Osti?
Al è il servizi che tu âs di comprâ cuant che tu fasis un sît internet. Tu pais une aziende che ti ten lis pagjinis intun server, cussì ducj chei che a van su internet a puedin viodilis.
Ce? Âstu di paiâ un par che ti tegni cualchi sfuei?
Ma no son sfueis, nono, a son pagjinis web!
Sfueis, pagjinis… no ti bastavie une cartelute, une scansie, cence lâ a paiâ un osti?
Cumò ti spieghi, nono: a son pagjinis eletronichis. Chei che mi ufrissin l’hosting a tegnin i dâts tal lôr server.
Ce ur servie?
No, “servie”, nono, il server! Al è une machine, une sorte di computer, che e ten dentri ducj i dâts, lis pagjinis eletronichis. Se tu lis tegnis dutis tal to computer, tu lis puedis viodi dome tu, invezit se tu lis metis su chei servers li, lis puedin viodi ducj.
Biele robe! Tu pais cualchidun par tignîti doi sfueis, e cun di plui chel ju fâs viodi a ducj!
Ma mighe di scuindon! O soi jo che o vuei che ducj a puedin viodi il gno sît, lei ce che o scrîf, cjalâ lis fotos!
Ai miei timps, frute, no jerin ducj Ai miei timps, frute, no jerin ducj chescj striaments. Vevistu voie di fâ savê a ducj alc che tu vevis fat? Tu lu disevis a Luise, ta la ostarie, e fate! No tu vevis sigûr di paiâle. Anzit, se chel che tu contavis al jere avonde interessant, ti ufrive un tai jê! Crodimi, frute, chel “hosting” mi somee propite un servizi dal osti. ❚
Bete di Spere


text:
Cjarte de “Union Scritôrs Furlans”
(Test dai 23 di Març 1982)
Renzo Balzan, Zuan Marie Basso, Antoni Beline, Ovidi Colussi, Duili Corgnali, Mario De Apollonia, Zuan Frau, Celso Macor, Zuan Carli Menis, Zuan Nazzi-Matalon, Albert Picotti, Agnul M. Pittana, Riedo Puppo, Nino Rodaro, Luzie Sasso, Raimont di Strassolt, Ennio Totis, scritôrs di lenghe furlane, si son cjatâts a Udin tal Palaç dal Patriarcje ai 24 di Zenâr 1982, e tal Palaç dal Seminari ai 27 di Fevrâr 1982, e a àn decidût di meti su la Union Scritôrs Furlans.
La Union e varà di funzionâ daûr dai principis di cheste Cjarte.
Art.1
I fins fondamentâi a son di meti adun i scritôrs di lenghe furlane e di sintiments cristians, che a intindin:
a) doprâ la lenghe furlane sedi tal cjamp leterari sedi tal cjamp dai mieçs di informazions;
b) lavorâ a pro dal onôr, dal svilup e de incressite de lenghe e de culture furlane, fins di otignî ancje mediant dal ricognossiment instituzionâl de identitât culturâl furlane;
c) fâ cressi la cussience dai furlans a riviart de lôr nazionalitât;
d) coopera cun spirt di fradaie cu lis altris Sociis che a lavorin cul stes spirt a pro de lenghe e de culture furlane;
e) infuartî i leams cui scritôrs e cul ambient culturâl di chês altris Tieris ladinis, lis Dolomitis e la Romancie.
I argagns
Art.2
La struture funzionâl de Union e je fate de Assemblee, dal president (dean), dal Comitât, dal segretari e dai revisôrs dal cont.
La Assemblee
Art.3
La Assemblee si da dongje une volte ad an. Il so compit al è chel di decidi su la direzion des voris de Union, di elei il president e chei altris membris dal Comitât e i revisôrs dal cont.
Il president (dean)
Art.4
Il president al rapresente uficialmentri la Union; al dure inte sô incarghe doi agns. Al clame dongje la Assemblee e il Comitât; jenfri la clamade e la sintade de Assemblee al à di passâ un trat di almancul 20 dîs. Il president, sintût il parê dal Comitât, al nomene il segretari.
Il Comitât
Art.5
Il Comitât al cjape dentri il president e chei altris cuatri membris. Se al è pussibil, chescj a àn di rapresentâ, cu la incarghe di vicepresident, lis cuatri parts gjeografichis dal Friûl, Udinês, Gurizan, Pordenonês e Cjargne; se par une part dal teritori si varà plui di un membri, al sarà vicepresident chel plui intimpât.
Il Comitât si da dongje almancul trê voltis ad an e al dure inte sô incarghe doi agns. Al à i compits di studiâ e di meti in vore lis risoluzions de Assemblee a rivuart dai fins de Union. Al deleghe i rapresentants de Union intai incuintris publics, e al decidît su lis domandis di adesion di socis gnûfs.
Il segretari
Art.6
Il segretari al ten i verbâi des sintadis, l’archivi e la casse de Union. Al jude il president e il Comitât tal davuelzi lis ativitâts de Union.
I revisôrs dal cont
Art.7
I revisôrs dal cont a son trê efetîfs, plui un suplent. A restin inta cheste incarghe doi agns.
Lis proceduris
Art.8
Si jentre inte Union fasint la domande par scrit e daûr de presentazion de bande di doi socis. I tocje al Comitât di acetâ, o ben di refudâ, la amission.
Art.9
Dutis lis votazions si fasilis a maiorance sempliç dai socis presints. La Cjarte de Union si pues mendâle cu la maiorance sempliç dai socis, o ben cui doi tierçs dai socis presints inte Assemblee.
Art.10
La Assemblee straordenarie si le da dongje se lu decît il Comitât, o ben se lu domande la maiorance sempliç dai socis.
Art.11
Par disfâ la Union e covente une votazion cu la maiorance dai doi tierçs dai socis. In chel câs, i bêçs che a fossin inte casse de Union si ju darès a une organizazion cristiane.
Art.12
Par chel che no proviôt cheste Cjarte, a valin lis disposizions dal Codiç Civîl talian. La Union e à la sô sede tal Palaç dal Patriarcje a Udin.
Inte Assemblee dai 06/11/2010, la maiorance dai presints e à deliberât une modifiche al statût, proponude dal segretari Massim Duca: invezit di trê revisôrs dai conts si indi varà un, plui un suplent.


text:
L’Ostîr altri nol è che Rafâel Serafin (Raffaele Serafini), cognossût tal web tant che gelostellato
, cîl glaçât di une volte e salvadeat
di cumò. Rafaêl al trafiche dispès cu la marilenghe e cu la leterature. Furlan dal ’75, al insegne economie aziendâl, dirit e altris brutis robis ai fruts des superiôrs, ma i è capitât ancje di insegnâ furlan ai fruts plui piçui o fâ il sportelist di furlan. Al scrîf par furlan i cartelons par l’Udin
, al lei libris par fruts
, al scrîf contis curtis
ancje par talian, al bute jù i pensîrs
cuant che i capite, e di sigure al fâs cualchi altre robe che cumò no si vise. Al à vût lavorât intal mont de editorie e al cîr di lei libris
di ogni sorte, cuntun voli in plui par chei di contis. Par cumò al à publicât Contis di famee, Soreli jevât a mont
(Premi San Simon 2015), Contis sot spirt
(Premi San Simon 2017) e Altris contis di famee
. Cuant che al pues al inmanee spetacui di contis curtis e al puarte la osterie ator pal Friûl.
Il Famei
Checo Tam
(Francesco Tami) al è un furlan dal ’63 e al è di Pavie (No, no chê di Milan…). Al è un colaboradôr di Radio Onde Furlane
e al scrîf articui musicâi par rivistis e fanzines. Intal 2000 al à vinçût il premi San Simon pe narative cu La maree nere e altri contis
e il prin premi intal concors pes senegjaturis dal CEC cun Viatores
. Altris sôs contis a son vignudis fûr su la riviste La Comugne, dulà che intal 2002 a je stade publicade la sô senegjature Ecstasy. Tal 2002 al à publicât une opare une vore origjinâl, l’audiolibri Sense
parodie des oparis di fantasience dai agns ’50. Al è ancje cjantant de gnove formazion dai Soglia del Dolore
(punk band) dal 2004. Intal 2008 al vinç il Premi Friûl cul progjet Francis and The Phantoms (darkwave). Pe Kappa vu al à publicât Scûr di lune
, e Disvuedant il scansel
. Al è il letôr plui fidât des contis dal Ostîr…
Il Berlon
Michêl Londar (Michele Londero), ch’al sedi di Glemone si lu capìs dal cognon… Al è un furlan dal ’71 e dal 1999 al lavore come educadôr, imbastint progjets in favôr di personis cun disabilitât, par cont de AAS3 “Alto Friuli – Collinare – Medio Friuli”. Dal 2000, cun altris siei compaesans, al à metût sù la Companie di teatri amatoriâl Dreteledrôs
e di chê volte al à burît fûr cualchi spetaculut, une vore di leturis e plui di cualchi cors di fonde par condividi cheste passion e par stiçasi e stiçâ chei altris a fâ i conts cun lis propis emozions. Intes robis che i plasin si bute cun morbìn, come tirâ sù ulîfs par fâ il vueli dulà butâ dentri i pevaroncins dal Ostîr, o pûr, tai ultins timps, mentintsi tal cjâf di zuiâ a rugby te scuadre dai vecjats (old
) dai Black Ducks Rugby Gemona.
La Massarie
Margarite Cogôi (Margherita Cogoi) no sa masse ben ce che e je, e soredut no sa parcè. E sa, però, che i plâs sunâ, cjantâ e balâ, fâ confusion e che se lavoràs trop che e mangje e sarès bielzà siorissime. (Si è laureade in Siencis Internazionâls e Diplomatichis e e à cjapât il diplome di piano al Conservatori, tant par no fâsi mancjâ nuie). A seconde dai dis e pense che la vite sedi une freadure grandonone cence sens o une fortune plene di oportunitâts. La sô pôre e je chê di butâ vie il timp, la sô passion e je di butâsi in robis e puescj gnûfs, pene ch’e po. Ancje cuant che a somein plens di int fûr cu la cassele, come Contecurte.
La Sartore
Astrid Virili di piçule le an mandade a scuele di “cucito” e jè e veve ancje imparât, ma di grande e à scuviert che i plaseve di plui tajâ e cusî pixel invessit che vistîts. Blogarine, splinderiane, anobiane, friendfeediane, tumblerine… e a doprât scuasit ducj i socialins che esistin, e ancje cualchidun che nol esist plui. E disin che e jè une persone riservade ma se e cjate une robe che e val la pene e ven cun vualtris fin a Parigi.
Il Cramâr
Pablo Gortan (Pablo Gortan) …
Il Cjantôr
Bizio Citòs (Fabrizio Citossi) …
La Coghe
Serene Fogolin (Serena Fogolini) …
chei DI CONTECURTE UNE VOLTE
La camarele, Lussia di Uanis (Lucia Pinat), letore intes grandis ocasions. Lussia a jè di Joannis ma vîf a Mortean. Lussia a jè cumò in orbita in the sky with diamond parsè che si à inamorada. Lussia a jè mari di doi gavanei. Lussia lavora di tancj agns cui fruts ator pa regjon e inaltrò… scrîf spetacui e puisiis. Lussia pitura monts, lei libris e contis a vôs alta, pa radio, pa lis stradis, Lussia a jè una Trastolona. Lussia à partecipât a diviars Poetry Slam e a’ nd à ancja organizâts un Trê. Lussia à vût il plasê di colaborâ cun tancj musiciscj, in particolâr, à vût doi grops che la acompagnavin ta la letura des sôs poesîs: K’Ramar e Eletrike Skeletriche Poetiche. Lussia à fat tantis voltis pardibon la osteade (gestiva un osteria in montagna tai periodos di feriis di ches altris. Lussia fâs part da SottanePoetiche… un grop di feminis creativis. Lussia ancjemò no sa se che fasarà di granda.
L’Ostîr in seconde, Dree Venier, copari dal Ostîr e chel che al metût lis fondis dal prin storic blog su Splinder. Pari dai gnognosaurs e di un sac di altris robis.


text:
Lenghe spagnole
Il spagnûl (español) al è une lenghe romanze ocidentâl. E je la lenghe romanze plui fevelade tal mont, doprade come lenghe ufiziâl in Spagne, in diviersis stâts de Americhe Centrâl e in ducj i paîs de Americhe Meridionâl, infûr dal Brasîl, Guyane e Suriname (par une liste complete dai paîs, cjale la tabele in bande). Al è une des lenghis uficiâls de Union Europeane e des Nazions Unidis. La lenghe e je ancje une vore fevelade, cence jessi ufiziâl, tai Stâts Unîts di Americhe e te zone dal Sahara Ocidentâl.
Tabele dai contignûts
Nomencladure[cambie | modifiche il codiç]
Il spagnûl al è par solit cognossût cun chest non, ancje se secont uns studiôs la lenghe e varès di jessi clamade castilian, soredut par rapuart cun lis altris lenghis uficiâls dopradis te stesse Spagne: il catalan (català), il basc (euskera) e il galizian (galego). Te Spagne, difat, la lenghe uficiâl e je il castilian, cun lis altris trê lenghis ricognossudis come co-uficiâls.
Storie[cambie | modifiche il codiç]
Il latin volgâr al à dât origjin al dialet de zone centrâl de penisule iberiche, che daspò si slargjà fintremai a rivâ aes zonis meridionâls e a afermâsi, cun lis sôs variazions fonologjichis, come lenghe uficiâl dal Imperi spagnûl.
Tal principi dal XVI secul il spagnûl al fo introdusût in Americhe, in Micronesie e intes Filipinis: al dì di vuê al è doprât dome tal continent american.
Cu la espansion coloniâl in Afriche, la lenghe e fo espuartade ancje in Guinee Ecuatoriâl e tal Sahara Ocidentâl.
Alfabet[cambie | modifiche il codiç]
L'alfabet de lenghe spagnole al à 28 letaris, comprendûts i doi digrams ch e ll, che a son considerâts come un sôl segn, e la letare ñ, che e à il stes sun dal furlan gn.
A B C CH D E F G H I J K L LL M N Ñ O P Q R S T U V X Y Z
La letare 'W' e je doprade dome tes peraulis di origjin straniere.
Scriture[cambie | modifiche il codiç]
Acent[cambie | modifiche il codiç]
Tal spagnûl al esist dome l'acent sierât (´), che al po sormontâ lis vocâls, con lis regulis elencadis daurman:
- Par indicâ l'acent tes peraulis planis che a terminin cun vocâl (llamó, miré)
- Par indicâ l'acent tes peraulis planis che a terminin cun -n o -s (jamón, serás)
- Par indicâ l'acent tes peraulis sbrissulis , bisbrissulis o trisbrissulis (teléfono, satélite, llévatelo)
- Par distingui lis peraulis tai câs di dopli significât, par esempli el (il) cun él (lu), tu (tô) cun tú (tu)
- Tai pronons interogatîfs, in frasis diretis o indiretis (qué, cuál, cuándo)
In pocjis peraulis, la letare \u\ e po jessi cuvierte da une dieresi (¨), par indicâ che la particele güe o güi e à di jessi pronunciade "gue" o "gui", come par esempli in pedigüeño.
Frasis interogativis[cambie | modifiche il codiç]
Lis frasis interogativis e di esclamazion a son introdusudis rispetivementri dal pont interogatîf invertît (¿) e dal pont esclamatîf invertît (¡).
Variants[cambie | modifiche il codiç]
Il spagnûl fevelât in Spagne, o chel imparât tai cors di lenghe in Europe, al è spes une vore diferent dai tancj idiomis di origjin castiliane doprâts te Americhe Latine. In gjenerâl, lis lenghis spagnolis feveladis te Americhe latine a àn chestis carateristichis:
- No esist la seconde persone plurâl: il vosotros al è sostituît dal ustedes, e i verps si ponin ae tierce persone plurâl
- Il pretérito perfecto compuesto (passât prossim) al è spes sostituît dal pretérito perfecto simple (passât sempliç) ancje par lis azions sucedudis intun passât resint o no ancjemò conclududis.
- A nivel fonetic al assum variis carateristichis che si cjatin ancje tal Sud de Spagne (Andalusie):
- No esist il sun interdentâl (c seguide di e, i o z), e si dopre simpri il sun s sort (seseo).
- Ae stesse maniere, in uns zonis si cjate il fenomen dal yeismo, che al consist tune variazion dal sun indicât dal ll palatâl, che al devente compagn a chel dal y.
- A son mantignudis peraulis no plui dopradis in Spagne e a son acetâts plui neologjisims rispiet ae lenghe iberiche, plui conservative.


text:
Joibe 18 | Otubar 2018 | 941 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
OPERA OMNIA DI PRE TONI BELINE:
CONTRIBÛT DE PROVINCIE DI UDIN
Tal 2013 al è stât puartât insom il progjet scomenzât ai 23 di Avrîl dal 2009, fat bon un protocol di intese jenfri la Provincie di Udin e Glesie Furlane par meti adun in cinc angs 2009-2013 une racuelte complete dai scrits di pre Antoni Beline.
Il progjet al è stât pastanât di Glesie furlane, e fat bon de Provincie di Udin cuntun contribût anuâl par cinc agns pe realizazion di «Pre Antoni Beline: un profete pal Friûl di doman». Vâl a dî, la racuelte e la publicazion dal patrimoni leterari di Pre Antoni Beline intune edizion complete e organiche.
L’impegn, fat bon dal President de Provincie Pietro Fontanini e sotscrit dal president di Glesie Furlane Zuan Pieri Biasatti, al è stât di 80 mil euros pe publicazion di nûf oparis di Pre Antoni Beline: «Sul at di voltâ pagjine», «Par amôr o par fuarce?», «Eutanasie di un Patriarcjât», «Amôr di patrie», «Fortunât il popul che il Signôr al è il so Diu», «Rogazions», «Cirint lis olmis di Diu - V», «Trilogjie» e «De Senectute».


text:
Eurasie
Eurasie al è il tiermit che al definìs la zone gjeografiche che e comprent la Europe (10.236.000 km2) e la Asie (44.300.000 km2) unidis.
I dot continents, in realtât, no àn une clare separazion gjeologjiche e gjeografiche. La linie di demarcazion tradizionâl e je chê dai Monts Urâls, logadis te Russie ocidentâl.
La Eurasie e fâs part, cu la Afriche (30.259.000 km2), dal Continent Antîc, cussì clamât parcè scune des plui antichis civiltâts. Il tiermit al è in contraposizion con Gnûf continent, componût da lis dôs Americhis e con Gnovissim Continent, componût ancje de Oceanie.


text:
Il lavôr al à di jessi fat in piçul grup formât di:
- frut o frute A
- frut o frute B
- frut o frute C
- frut o frute D
Durant la leture ognidun si segne intun sfuei dulà che al à cjatât lis informazions - 4'.
Dopo il grup si riunìs e si scambie lis informazion - 4'
che a àn di jessi copiadis e scritis intun sfuei Writer - 10'.
(si lavore intun computer: A al copie lis informazions, B lis incole, C al salve cul non dai components dal grup inte cartele di classe 5.)
D al stampe.
Un dal grup, sielt intal grup, al mostre e al spieghe al grant grup di classe i risultâts de ricercje.


text:
Finance
La finance e je che part dai studis di economie che e viôt il mût in cui lis impresis, i oms ugnui o i stâts a metin adun, a dan fûr e a doprin lis risorsis finanziariis.
Ogni entitât economiche e à un insiemit di ativitâts e di passivitâts che però podaran vê la lôr manifestazion numeriche plui indenant. La finance e à di aministrâ lis jentradis e lis jessudis di monede, ven a stâi il moment in cui si varà la manifestazion numeriche.
Un disecuilibri passîf des financis al fâs in mût che si vedi di indebitâsi par vê i bêçs par podè fâ i paiaments e i debits a àn un cost di interès.
Un disecuilibri atîf al fas nassi il probleme di studiâ cemût impleâ in mût convenient i bêçs che si àn in plui. Si varà di sielzi une alternative tignint cont sei dal vuadagn pussibil sei dal risi che si larà incuintri.
Cu la peraule finance si intindin variis robis, par esempli:
- La finance personâl, ven a stâi l'insiemit e la gjestion dai debits e dai credits des personis ugnulis.
- La finance aziendâl, ven a stâi cemût che lis impresis a metin adun e a doprin lis risorsis finanziaris.
- La finance publiche o ben la sience des financis, che e studie il mût in cui il stât al à di procurâsi e di doprà i bêçs.
Un altri cjamp di studi de finance al è il marcjât finanziari dulà che un al pues investî i bêçs che al à in plui cjapant un interès, cun i soi bêçs il sisteme al finanziarà lis ativitâts economichis.


text:
Consegnâts i lavôrs par slargjâ la Fruch
Superâts i problemis leâts al pat di stabilitât e a cualchi criticitât di nature burocratiche, a son stâts consegnâts miercus ai 11 di Novembar i lavôrs par ristruturâ e par slargjâ la scuele primarie Fruch dai Riçs. Il progjet, là che la Aministrazion comunâl e à metût un milion e 250 mil euros, al permetarà di dopleâ i spazis a disposizion de struture scolastiche. Si previôt di fâ sù un edifici gnûf che al sarà svilupât su doi plans cun…
Lavôrs par meti a puest la palestre de Manzoni
A son tacâts vuê, lunis ai 2 di Novembar, i lavôrs di ristruturazion de palestre de scuele secondarie di prin grât di place Garibaldi, intal complès “Manzoni-Stringher”, intervents che a permetaran di doprâ la vecje palestre des scuelis pe ativitât di zûc, pe didatiche, par alenaments e pe pratiche de bale a svol. Dut chest in gracie di une gnove pavimentazion omologade pe Fiba, de sostituzion di ducj i sieraments daûr des diretivis de sorintendence e de ricualificazion energjetiche dal…
Novitâts par mudâ la destinazion des areis edificabilis
Cul mudament des cundizions dal sisteme economic e dal sisteme fiscâl su lis areis edificabilis a son simpri di plui lis personis che a domandin al Comun di gjavâ la edificabilitât su chei terens che no intindin plui edificâ. A front di cheste situazion, la Zonte comunâl e à fatis buinis vuê, martars ai 27 di Otubar, lis liniis di indreçament par cjapâ sù e par stazâ lis domandis di riclassificazion des areis edificabilis fatis indenant dai citadins. La intenzion…
Comun e Ater adun par ricualificâ spazis a S. Svualt
Promovi progjets di ricualificazion e di riconversion funzionâl di spazis e di edificis dal cuartîr di Sant Svualt. Cun chest obietîf ancje il Comun di Udin al parteciparà, adun cu la Ater, ae taule su la rigjenerazion creative promovude de Associazion dai Comuns a nivel talian. Cu la sô adesion la Ater si rint disponibile a valutâ progjets di ricualificazion e di riconversion di ciertis struturis dal cuartîr par dâi acet a iniziativis di promozion de creativitât zovanîl. Si trate…
Lavôrs di ristruturazion al palasport Carnera
A son tornâts a tacâ i lavôrs di ristruturazion dal palasport Carnera. I intervents a saran fats de dite Riccesi di Triest e a varessin di lâ indenant par su par jù 200 dîs. Pai lavôrs la aministrazion comunâl e spindarà 2 milions e 300 mil euros. Ae fin dai intervents il palaçut dal sport gnûf cun 3 il puescj al sarà a disposizion des societâts sportivis ma ancje par organizâ concierts o spetacui. La aministrazion comunâl e veve inviât…
In curt i lavôrs par sistemâ lis pieris di place S. Jacum
In curt a saran tornadis a sistemâ lis pieris che si son distacadis di place S. Jacum. Dopo che la Sorintendence e à fat bon il progjet presentât dal Comun – al à spiegât il sindic, Furio Honsell Honsell – i uficis comunâi a àn inviât la procedure di gare par assegnâ i lavôrs. L’intervent al varès duncje di podê tacâ ca di pôc.
Sorelûc ae Garzoni, par inviâ daurman la manutenzion
Par permeti di fâ dai esams tecnics intes aulis dal prin plan de scuele primarie Garzoni, vuê un pocjis di classis a son stadis spostadis in vie temporanie in altris parts dal edifici e inte scuele Valussi li dongje. Il stes – e à dite la assessore comunâl pe educazion, Raffaella Basana – al sucedarà ancje doman, vinars ai 19 di Dicembar. I tecnics dal Comun a àn di fat decidût di anticipâ i lavôrs di manutenzion straordenarie za finanziâts…
Finîts i lavôrs ae viabilitât in viâl Monsignor Nogara
A son finîts i lavôrs par meti in sigurece la viabilitât, inte aree dal istitût Stringher, in viâl Monsignor Nogara. Lu à fat savê la aministrazion comunâl. I intervents a son stâts fats dal Comun, cuntune spese di 36 mil euros. Cheste setemane a saran finîts ancje i lavôrs di manutenzion de segnaletiche stradâl.
Eficience energjetiche, vinars cors pai Comuns
Dai intervents par vê implants di lûs publiche a led ae sostituzion des cjalderiis intes struturis comunâls, de ricualificazion dai infìs ae metude in vore di panei solârs: a son dome un pocjis des oparis che a àn chê di miorâ la eficience energjetiche e che a puedin permeti ai Comuns di otignî incentîfs economics. Propit par cognossi plui a fonts chest teme il Comun di Udin al promôf par vinars ai 9 di Mai, di nûf di matine a…
Sierade la prime part dai lavôrs inte ex caserme Osoppo
Si è sierade la prime part dai lavôrs di recupar de ex caserme Osoppo. L’intervent al à cjapât dentri la palacine di vie Brigata Re che in curt e deventarà la “cjase des associazions”. Pai lavôrs a son stâts spindûts 700 mil euros. Intal detai: a son stâts metûts in sest ducj i doi plans dal edifici che si slargje suntune superficie di un miâr di metris cuadris. Lis associazions a varan a disposizion une cuarantine di salis. In curt…


text:
Us ricuardìn che al è tornât a inviâ il sportel di lenghe furlane dal Comun di Talmassons. Il servizi al è indreçât, oltri che ae Aministrazion publiche, ancje a dutis chês realtâts che a lavorin sul teritori par creâ progjets...[leggi]
La Arlef e à domandât a dj Tubet di creâ une cjançon par contâ la storie dal Friûl ai zovins. Pe realizazion dal video, che al deventarà la imagjin promozionâl uficiâl de Fieste de Patrie dai 3 di Avrîl dal 2016, al partìs cumò...[leggi]
E scomençarà, intai dîs che a vegnin, une operazion impuartante di politiche linguistiche che e metarà a disposizion dai Ents publics dal FVJ, une grande sielte di struments informatics pal ûs operatîf de lenghe furlane e la...[leggi]
7- 17 di Mai, II° ed.[leggi]
tradot di Ermes Culòs par furlan (te variant di Cjasarse)[leggi]
La lingua minoritaria più antica d'Europa, il basco[leggi]
Londre [leggi]
Teatri "Giovanni da Udine", sabide ai 20 di Dicembar, a lis 20.30[leggi]
X edizion-PREMIAZIONS [leggi]
la cooperative Futura, cu la poie de Arlef,[leggi]
ancje in gracie de lenghe furlane[leggi]
distribuzion materiâi [leggi]
par meti in vore CORS di furlan par INSEGNANTS[leggi]
La ARLeF (Agjenzie Regjonâl pe Lenghe Furlane)[leggi]
istituzion de Assemblee de comunitâts linguistichis. [leggi]
tutele ancje pe minorance furlane[leggi]
in zonte al setemanâl "La Vita Cattolica"[leggi]
martars ai 25 di Novembar, 17.30 -palaç de Provincie [leggi]
un quaderno "riciclone" e tante penne colorate nelle scuole [leggi]
L’Upi (Union des Provincis talianis) dal Friûl-V.G[leggi]


text:
SIMPRI BOGNS. Rienzo Pellegrini (par cure di), Eusebio Stella, poeta nel Friuli del Seicento, Udin 1979
“In giambi dal libruz chi mi mandaas, / Io vi mandi, Signoor, un caas seguijt. / Chist è Caas amoroos non plui sintijt, / Fin mo io sool i’ ài mittuu dentri il naas. // Leìlu , donchia, e scriveemi s’a vi plaas / Il suggett e se i viers corrin pulijt, / Accomodaal dovent ch’al è falijt, / Ch’a ad ogni mood anch voo sees di Parnaas.”
Eusebi Stella (Spilimberc, 1610-1671) al è un dai prins poetis de leterature furlane. Al jere un cancelîr e nodâr che, in plui che par furlan, al à vût scrit ancje par talian, par spagnûl e par venezian. No che al sedi un grant poete, il so orizont nol pretindeve tant, ma al è interessant (parie cun Ermes di Colorêt) par vie de testemoneance su la lenghe di za fa cuatri secui e ancje par une sô sgrimie intal costruî il viers e tal creâ situazions. La sô produzion par furlan e je stade definide ‘poesie erotiche’ par vie dai argoments che e trate. E in efiets, il lengaç di Eusebi al è crût e nol lasse masse spazi ae fantasie (che al sedi un câs che ancje une des primissimis composizions poetichis par furlan, il famôs ’soneto furlan’ al sedi di argoment erotic?). In dut e par dut fi dal so secul, Stella al è bon di passâ di composizions devotis (sicu invocazions ae Madone) a altris lassivis, sicu che a fasin tancj autôrs dal ‘600 (baste pensâ al Marino), secul che al viodeve dut il ben de bande de religjon e dut il mâl fûr de religjon. Duncje, se intai sunets par talian si cjatin reminissencis di Dante e di Petrarca, inte produzion paralele, indreçade a un public di fiducie (e jere ative la Incuisizion…), si rive ae ossenitât cence censuris.
Il professôr Pellegrini al studie a font i tescj di Stella, al scrutine ducj i critics che a àn vût fevelât di lui, al met jù un ristret de biografie (e cun chest al corêç ancje imprecisions di critics precedents: par esempli, ancje daûr Wikipedie, al sarès nassût intal 1602), al fâs in sumis une analisi aprofondide dal stîl, de lenghe, de culture e de ideologjie dal poete. E po al ripuarte une sielte dai tescj plui significatîfs. I tocs par furlan a son cuindis, doi di chescj une vore luncs (un 335 viers, chel altri 840).
Un studi rigorôs, di alt nivel, un strument par cognossi, intai siei difiets, ma ancje intai siei merits, un poete che al è jenfri i paris de nestre lenghe.
✒ Laurin Zuan Nardin


text:
Caterina Tomasulo, la furlane lucane che e fâs ridi cul furlan
«Âstu viodût ce fisco? Al è bastât un video su Facebook. O varai fat chel spetacul centenârs di voltis e, al di là dai compliments dal public, mai si jere viodude une robe dal gjenar. Trê minûts e o soi finide in dut il mont. Une robe di no crodi». Caterina Tomasulo e je la furlane dal moment: furlane di adozion, si capìs. Cun chel cognon cussì “bassarûl”, tant al è vêr che a un ciert pont si jere dade ancje il non di art di Catine la terone. E cun chel trat cussì comic, che magari tai furlans nol è masse presint. I cjavei a suste, la batule pronte e la marilenghe imparade chi, sul cjamp. Al è bastât che un tocut, curt, di un so monolic al las a finî su la rêt par che e fos cognossude, “clicade” e condividude. Un video che – ça va sans dire – al coione vizis e virtûts de lenghe, gramatiche e peraulis dai furlans. Ma po isal par da bon un cjapâ pal cûl? Al è plui un fâ notâ, sotlineâ, rimarcâ ciertis diferencis di lenghe e di cjâf, che cui che al è furlan o al vîf a messint dai furlans magari nol viôt.
––
Catine, o volarès scomençâ cul contâ la tô storie. Par esempli cemût che tu sês rivade chi, in Friûl, di Sant’Ilario, provincie di Potenza, Lucanie.
«O soi rivade in tren, vevi di lâ in Svuizare, il tren si è rot e mi sei fermade a Udin…»
––
Dai! Cheste e je une interviste serie. Jo o vuei la storie vere.
«Il treno al è vêr. O scugnivi lâ in Svuizare dai miei cusins a cirî di vore, però in chê volte no si cjatave nuie. Al jere il 1994. Di chê strade, mi soi fermade li di une amie a Gonârs, par une setemane. Mi à dite: metìn dai anunziis par cirî un lavôr, prove in Svuizare e se li no ves di lâ, torne chi che provin. In Svuizare no je lade ben, ma dopo di un mês la mê amie di Gonârs mi à dite: achì ti stan cirint. Jenfri i anunziis al jere un ristorant super chic, di Colorêt. Jo pensavi di no jessi ae altece: al jere masse. E invezit je ai fate. O ai scomençât tant che camarele. Po o ai viert un bar a Tarcint e lu ai gjestît par 14 agns, fint a l’an passât. Dopo o ai cedude la gjestion e o soi restade tant che dipendente e ae fin mi soi dite: cumò o polsi un moment e mi dedichi ae mê passion pal teatri. E intant e je rivade cheste ondade di popolaritât, dopo che o vevi decidût di lassâ il grumâl di bariste. Atore a timp plen».
––
Ma ce formazion âstu?
«No ai studiât di atore. Lu fasevi di frutine. A cjase mi clamavin “l’attrice”: dai 3 ai 9 agns, par ridi. Dopo plui nuie. O vevi dismenteât dut, ancje se ogni tant mi tornave la voie. Trente agns dopo, la ocasion me à dade la compagnie di Segnà»
––
Chescj tescj che tu scrivis, di dulà saltino fûr?
«Jo o ai dome butât ju cualchi osservazion. O vevi scomençât cun tun monolic par un concors in provincie di Terni. O vevi contât dal me viaç de Lucanie al Friûl cun Basilicata Venezia Giulia. Prin premi. Mi si è come impiade une lampadine: meti une lûs su lis diferencis jenfri nord e sud. Par vie che o sês fûr par fûr diviers de int dal sud. A mi mi pareve dut stramp: parfin il non des personis, il lengaç po dopo… jo su chê strade o soi lade indevant».
––
Ce ti isal plasût subit di chest teritori?
«Il vin!»
––
Il vin?
«Ancje il vin, ma plui di dut la etiche dal lavôr di bande de int. Il sens dal dovê. Il fat di podê lavorâ a cundizions umanis e di jessi paiâts, metûts in regule. Robe che li di me no esist».
––
Cumò tu sês atôr cul to ultin monolic.
«50 sfumature di friulano»
––
Ise une robe sadomaso sul furlan?
«Nooo… il riclam al è cussì, par ridi. Jo o cjapi pal cûl, ma insome: in mût simpatic. Cuant che i vuei ben a cualchidun, o cjapi pal cûl».
––
O pensi che la int a vedi capît la tô intenzion cun chescj spetacui.
«Di fat un dai plui biei compliments che o ai vût al è stât: “Si sint che tu nus vuelis ben”’. E e je vere. Il spetacul al va benonon: o soi plene di datis, parfin in Zenâr e Fevrâr».
––
Tu tu colaboris ancje cun Claudio Moretti.
«O lavorìn dispès insiemi. Lu ai cognossût al Festival di Cabaret a Attimis. E di li e je nassude la voie di colaborâ. Cun lui, ma ancje cun altris nons dal teatri furlan e cun la compagnie di Segnà, che cun chê al è scomençât dut».
––
I tiei monolics cemût si cumbinino cu la tradizion comiche dal teatri furlan?
«A son part di chel filon. Che al è ancje valorizazion de lenghe furlane. Jo lu fâs “di di fûr”. Jo mi inecuarç di robis che un di dentri nol pues viodi, par vie che al è masse dentri. Un che al ven di fûr al mostre il so pont di viste: par chest motîf o vin dibisugne l’un di chel altri par capî dulà che o sin».
––
Indi ise cualchi peraule dal dialet de Lucanie che si incrose cul furlan?
«Ah lis primis voltis, ce fature cun chel “cumò”. Par me al jere il comodin. E no capivi ce che la int a cirive di continui tai comodins. Une altre peraule: “vuê”. La int e diseve “vuê” e jo mi ziravi di scat, in automatic. In teronie “vué” si dopre par gafâ la atenzion di cualchidun».
––
Scuse ma no ti ai fat la domande di gossip. In chest to continui sgarfâ su lis diferencis nord -sud: âstu cjatât almancul l’amôr chi in Friûl?
«Ehhh, o ai cjatât ancje chel: però o sin doi vedrans. Jo o soi vedrane e lui ancje. Si volìn ben: ma di vedrans. Rispietin la vedranitât l’un di chel altri».
––
I tiei gjenitôrs sano dal to sucès?
«Me sûr sì: e je sui social. I miei gjenitôrs no san dal dut la puartade. Par lôr o soi a vore la sù tal cjanton dal Nordest. E par lôr o soi simpri Catine, che di piçule e zuiave a “l’attrice”». ❚
✒ Oscar Puntel


text:
Jo mi soi sposade il mês di Avost dal 1977 (un cjalt di murî), a 22 agns, dopo 7 agns di morosament. O jeri cussì su la lune pa la emozion, che dal dì des gnocis no mi visi nuie di nuie. Di bon che o ài l’album di fotografiis se no mi vignarès il suspiet di jessimalu insumiât. Però [...]
Tag: Maghe Olstrele
Dopo in ca che o lei di premis leteraris chenti ator, finalmentri mi soi decidût: – O vuei provâ ancje jo; mal ch’e vadi, o rimet i cuatri francs de iscrizion – mi soi dit. Fat al sta che o ài spedît une poesie a un concors a Udin. No lu vessio mai fat; pierdude la pâs in famee: dal [...]
Sadowa, bosc di Swiep (Prussie), ai 3 di Lui dal 1866 Mari mê, jo no soi bon di scrivi e vô no savês lei, ma se mai us rivaran chestis cuatri riis, cualchidun us judarà come che achì une anime buine mi jude me. No ài sielzût jo di puartâ cheste gabane, ni di vignî a scombati in chest paîs [...]
Ciso e Rose, la sô femine, a vevin il non cun se: a jerin clamâts chei di Pustot, pocje voie di produsi e fadiâ, ma pronts a gjoldi di dut chel che la vite ur regalave. Plens di fruts e di miserie, se no vevin di mangjâ si contentavin… di bevi.Une sere, dopo cene (ta chei timps nuie television) tal [...]
Us ài contade chê di ‘gne Miute; ve ca cumò chê di Bruneto, un gno compagn di banc, une paste di zovin. Duncje, finidis lis medis, o soi lade a scuele a Udin. Là, jenfri une sdrume di professôrs, al jere un che al rivave de basse Italie. Al veve un difietut di pronunzie tal talian, ma nissun al veve [...]
Cheste storiute e somee une storie, ma ocjo: le ài sintude pardabon, za fa cualchi an. Mê agne Miute, la sôr plui vecje di mê mari, si jere maridade a Bertiûl e jo ogni tant o levi a cjatâle. ‘Gne Miute e tabaiave fis come une metraie, ma al jere un gust scoltâle. – Frute – e diseve – jo [...]


text:
27 marzo 2013
Alè Udin a S.Denêl
Usgnot o ai passade une biele serade in compagnie dal Udinese Club di S.Denêl li dal Bar Zebretta dal amì Angelico Vatri.
Al incuintri a jerin l'assessôr provinciâl Adriano Piuzzi organizadôr dal incuintri, il president Pietro Fontanini, il comissari di S.Denêl Daniele Damele, il vicepresident dal AUC Giancarlo Damiani e i "parons di cjase": il diretîf dal Club cul president Dimitri Quaglia.
Une biel event par rindi mert a une realtât associative come chê dal Udinese Club, che al ten dongje i tancj socis sedi pe passion sportive pe nestre scuadre dal cûr, ma ancje pal gust di stâ insiemit.
E duncje "Alè Udin" e se o rivarai a jentrâ in consei provinciâl, mi impegnarai par continuâ a dâ une man al mont dal associazionisim, element di fonde dai nestris paîs, parcè che tal nestri program eletorâl o vin metût tal prin pont la centralitât de persone par scoltâ e dâ rispuestis imediadis a lis domandis dal citadin e, duncje, ancje des formis associativis dulà che al è coinvolt.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian,Ruvigne e S.Denêl).
Al incuintri a jerin l'assessôr provinciâl Adriano Piuzzi organizadôr dal incuintri, il president Pietro Fontanini, il comissari di S.Denêl Daniele Damele, il vicepresident dal AUC Giancarlo Damiani e i "parons di cjase": il diretîf dal Club cul president Dimitri Quaglia.
Une biel event par rindi mert a une realtât associative come chê dal Udinese Club, che al ten dongje i tancj socis sedi pe passion sportive pe nestre scuadre dal cûr, ma ancje pal gust di stâ insiemit.
E duncje "Alè Udin" e se o rivarai a jentrâ in consei provinciâl, mi impegnarai par continuâ a dâ une man al mont dal associazionisim, element di fonde dai nestris paîs, parcè che tal nestri program eletorâl o vin metût tal prin pont la centralitât de persone par scoltâ e dâ rispuestis imediadis a lis domandis dal citadin e, duncje, ancje des formis associativis dulà che al è coinvolt.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian,Ruvigne e S.Denêl).
Nessun commento:
Iscriviti a: Commenti sul post (Atom)


text:
Vanzeli seont Zuan
Zuan al jere stât un dai prins cuatri dissepui di Jesus mandâts par complî l'opare di predicazion.
Zuan al continuà a vê une strete relazion cun Jesus par dut il so ministeri tant che inte Biblie al ven definît il dissepul che "Jesus al amave".
Si prossume che Zuan al vedi scrit chest vanzeli dopo sei tornât dal esili da isule di Patmos e partant ator il 98 d.c.
Contignût[cambie | modifiche il codiç]
Al scomence cu la presentazion de "Peraule" , ven a stâi Jesus.
Al seguite cun che di Zuan il Batiadôr e come che chest al identifiche Jesus come "l'Agnel dal Idiu".
Al continue po dopo cuntune serie di meracui fats di Jesus che a confermin che al è il Fi dal Idiu.
Po dopo a 'ndi son varijes afermazions di Jesus, come che di jessi vignût su la tiere par fâ la volontât dal Pari so, di jessi la lûs intal mont, di confermâ la so esistence preumane cuant che al disè: "Prin che Abram al vignis a la esistence, jo o eri" (Zuan 8:58).
Dilunc la ultime cene di pasche, Jesus al dâ i ultins conseis ai soi dissepui e al rivolç une acurade preiere al Pari par lôr.
Jessint stât presint a la dolorose sene de esecuzion di Jesus, intal so vanzeli Zuan nus cjacare come testemoni oculâr.
Utilitât[cambie | modifiche il codiç]
Zuan al dopre un lengaç sclet e persuadint rivuart a la "Peraule" cussì nus dâ une vision reâl, come che fos atuâl, dal Crist, il Fi dal Idiu.
Nus fâs cognossi l'intim amôr che al esist tra il Pari e il Fi e cuale amorevule relazion o podin gjoldi ancje no se si tegnin tacâts a lôr.
Il fat che Jesus al vegni clamât il "pastôr ecelent" intai confronts dai soi dissepui, chest nus garantis cuai sintiments lui al provi par ducj i soi seguaç cristians. La garanzie la vin propri intal fat che Jesus plui voltis al à preât il Pari a favôr de sôs pioris.
Jesus al dâ ancje indicazions par capî cui che a son i vêrs cristians cuant che al disè: "Se o restais inte me peraule, o sês realmentri miei dissepui. e "...o cognossarês la veretât, e la veretât us rindarà libars. (Zuan 8:31,32)


text:
Regjie di Carlo Della Vedova e Luca Peresson
Entract Multimedia
Betacam 38 min.
2007
Umkomaas - Daspò dal diari di viaç a Colonia Caroya in Argjentine e chel a Charleroi in Belgjiche, Carlo Della Vedova e Luca Peresson a son lâts a Umkomaas in Sud Afriche par viodi ce che al restave di une des plui impuartantis comunitâts di emigrants furlans in chel paîs.
Umkomaas al è un paîs che si cjate a 50 Km di Durban. Tal 1954 a rivarin sul puest cirche 700 tecnics e operaris de SAICI di Tor di Zuin par fâ sù chel che al sarà il plui grant implant pe produzion di celulose dal emisferi sud. Tancj di lôr a son restâts in chel puest e si son integrâts in chê societât cence però mai dismenteâ lis lôr lidrîs.
Farcadice al è un progjet audiovisîf su la memorie de emigrazion furlane metût adun in colaborazion cu la Regjon Friûl Vignesie Julie. Al conte cinc realtâts, cinc musis diviersis di un secul di migrants: Colonia Caroya in Argjentine, Charleroi in Belgjiche, Umkomaas in Sud Afriche, Toronto in Canadà e il Friûl in Italie. I documentaris a son realizâts come diaris di viaç e a rapresentin une testemoneance impuartante che e met dongje la storie contade dai protagoniscj cu la documentazion storiche di fotos e di filmâts, vâl a dî ponts di viste paralêi e dut câs simultanis. Nol è un che al conte e nancje une vôs fûr cjamp: a contâ a son lis personis te lôr lenghe tradizionâl (il furlan) ma miscliçade, contaminade di agns di contats. Un lengaç, ancje fisic, che al puarte daûr i segns de storie e dai lûcs, une mape de vite e des esperiencis di chestis personis. Un viaç tal spazi e tal timp ae scuvierte dai dissendents di emigrants ancjemò une vore leâts ae lôr divignince.
Intervistis: Luca Peresson
Ripresis e montaç: Carlo Della Vedova
Elaborazion grafiche: Paola Zoratti
Segretarie di produzion: Giusy Gubiani
Assistent aes ripresis: Federico Taboga
Materiâl fotografic di archivi: Associazione Primi di Torviscosa (Tor di Zuin), Club Italiano (Umkomaas), Ferruccio Monte (Umkomaas), Paolo Taverna Turisan (Triest).
Materiâl cinematografic di archivi: Associazione Primi di Torviscosa (Tor di Zuin), Cineteca del Friuli (Glemone), Entract Multimedia (Udin).
Ripresis di archivi: Carlo Della Vedova, Bruno Beltramini (Udin), Ferruccio Monte (Umkomaas), Catello e Maurizio Faella (Udin).
Intervistâts: Enoch Baldin, Alfredo Battiston, Cesira Boem, Roberto Bozzone, Vera Bragagnolo, Mons. Umberto Ceselin, Lorenzo Della Martina, Anna Maria Di Marco, Sergio Govetto, Graziano Joppo, Iflim Mapamulo, Franco Mason, Silvia Martellossi, Bice Martincigh, Paolo Meneghel, Ferruccio Monte, Silvano Moro, Mario passero, Loretta Pavan, Renata Pitich, Daniela Pitich, Pierina Pressacco, Rosina Scarpa, Eddi Susanna, Ermanno Scrazzolo, Dino Tuniz, Edi Taverna, Paolo Taverna Turisan, Nevio Turco, Ido Zanello.
Organizazion gjenerâl Sud Afriche: Roberto Bozzone
Consulence pe lenghe furlane: Christian Romanini
Consulence pe lenghe afrikaans: Manuela Danelutti
Consulence storiche: Ermanno Scrazzolo
Musichis: Dormi, dormi - gjavadis fûr di "Suns naturâi" Nota 2003; A no 'nd è suite natale gjavadis fûr di "Strepitz n. 0" Nota 1999 Sunadis dal Strepits; Musichis tradizionâls sunadis de "Società Filarmonica di Pozzuolo del Friuli" (Puçui).
Postproduzion: Entract Multimedia, Udin
Graciis a: comunitât furlane di Umkomaas, Club Italiano (Umkomaas), Villa al Fiume & Riva Valley Lodge (Umkomaas), Enea Baldassi, Roberto Bozzone, Marco Maria Tosolini, Francesca Volonté.
In colaborazion cun
Comun di Tarcint/Comun di Tresesin/Comun di Trep Grant/Comun di Tor di Zuin
Cul contribût di
Regjon Autonome Friûl Vignesie Julie - Servizi Identitâts, Linguistichis, Culturâls e Coregjonâi tal Forest
Par viodilu
http://www.entract.it/project/progetto-farcadice/
Distribuzion
Entract Multimedia
entract@entract.it


text:
Mister bisiacPublicât da il crot il sabato, dicembre 15, 2007
Fasint un zîr in biciclete, di Pieris a Dael lant dopo a finîle a Marian, in pôc timp, si passe pai paîs dulà che a son nassûts Fabio Capello, Enzo Bearzot e Dino Zoff.
Cemût mai tancj di lôr cussì brâfs cussì dongje? Ise par vie dal aiar bon, dal vin just o nome par câs?
Fat al è che chei trê ca, sedi come zuiadôrs che come alenadôrs, a àn vinçût dut chel che a podevin vinci.
Cumò che chel plui zovin al è deventât alenadôr de Ingletiere mi ven iniment une storiute su di lui di cualchi an indaûr.
Al sarà stât tal '93 o tal '94 cuant che une zovine des bandis di Manzignel e jere stade ricoverade tal ospedâl di Udin par jessi operade.
E veve si e no un vincj agns e fra lis feminis de sô cjamare, in chês bielis cjamaris di ospedâl plenis di jets, e cognòs une vecjute che e je la agne di Capello, ancje jê li ricoverade.
In chê volte i zuiadôrs dal Milan, i Maldini, i Costacurta, i Albertini, a jerin ancjemò zovins e biei e la frute e pense ben di dâ ae agne di Capello une letarute pal alenadôr dulà che i contave, che jessint une vore timide e cence morôs, e varès vût tant gust di cognossi cualchidun dai zuiadôrs dal Milan e i domandâve se lui la podeve judâ.
Al passe cualchi dì e subit dopo la operazion la agne di Capello i puarte la letare di rispueste dal alenadôr.
Inte buste al veve metût dentri lis fotos dai zuiadôrs che i vevin fat une dediche e la firme, e dopo, scrit a man, lui i spiegave che al jere dome l'alenadôr e che ancje se nol veve masse plasê che i siei zuiadôrs a vessin masse distrazions, pes morosis, aromai, si rangjavin di bessôi. Le saludave di cûr e i faseve i auguris di vuarision.


text:
La Fondazion Friûl e sosten Piccolipalchi, il teatri pai fruts
Il mês passât, li de sede de Fondazione Friuli, e je stade presentade la decime seconde edizion di Piccolipalchi, la rassegne teatrâl pes fameis curade dal Ent Regjonâl Teatrâl dal Friûl-Vignesie Julie
A fâ i onôrs di cjase Giuseppe Morandini, President de Fondazion, ent che al sosten la rassegne Piccolipalchi intal ambit dal propri bant Arts Senichis.
A àn presentât il cartel 2017/2018 di Piccolipalchi Alessandro Malcangi e Renato Manzoni, President e Diretôr dal ERT, intune cu lis curadoris de rassegne Silvia Colle e Lucia Vinzi.
Rivade ae decime seconde edizion, la rassegne e propon aes fameis de nestre regjon une selezion atente e curade des miôr produzions talianis di Teatri pai Fantats, ufrint a gjenitôrs e fîs, nonos e nevôts, barbis, cusins e amîs la ocasion di vivi ducj insiemi la esperience dal Teatri.
La rassegne e je organizade cu la poie de Regjon Friûl-Vignesie Julie e in graciis de colaborazion e al contribût dai Comuns aderents e des associazions locâls tant che il CIT - Centro Iniziative Teatrali di Tisane, la associazion Amici del Teatro di Dartigne e la Comunitât culinâr dal Friûl.
Il cartel 2017/2018 conte 26 spetacui par complessîfs 37 apontaments in 13 Comuns de regjon: tra Novembar 2017 e Març 2018 la rassegne e tocjarà Dartigne, Codroip, Grau, Tisane, Listize, Monfalcon, Palme, Pontebe, Premariâs, Sacîl, sant Denêl, sant Vît dal Tiliment, Tumieç.
Tra i spetacui, o segnalìn Fate d’acqua, di e cun Maria Ellero de compagnie udinese Teatrimperfetti. Il spetacul di danze cun musiche e peraulis al è ispirât aes Aganis, lis figuris femininis mitichis custodis de aghe, e al è nassût ancje in graciis di un laboratori di ricercje cu lis scuelis dal teritori.
Dut il program di Piccolipalchi al è di podê consultâ sul sît www.ertfvg.it inte sezion dedicade.
Di Redazion


text:
Eletricitât
La eletricitât e je une propietât de materie che ven fûr de presince o dal moviment di cjariis eletrichis. Insieme cul magnetisim, e costituìs l'interazion fondamentâl clamade eletromagnetisim. La eletricitât e je la responsabile di un grum di fenomens fisics, come lamps, corintis eletrichis e cjamps eletrics e e ven doprade di industriis impuartantis come chês de eletroniche e de lûs.
Concets de eletricitât[cambie | modifiche il codiç]
Tal ûs di ogni dì, la peraule eletricitât e je aplicade a diviersis robis, che si puedin identificâ cun tiermins plui precîs:
- Cjarie eletriche - une propietât fondamentâl di cierts gjenars di parteselis subatomichis, che determine lis lôr interazions eletromagnetichis. La materie cjariade e je influençade di e prodûs cjamps eletromagnetics.
- Cjamp eletric - un efiet produsût di une cjarie eletriche che esercite une fuarce sui ogjets cjariâts intes sôs vicinancis
- Potenziâl eletric - la energjie potenziâl par unitât di cjarie, associade cuntun cjamp eletric static (dispès clamât voltaç)
- Corint eletriche - il moviment o flus di parteselis cjariadis eletrichementri.
- Energjie eletriche - la energjie rindude disponibil dal flus di cjarie eletriche traviers di un condutôr o da lis fuarcis tra lis parteselis cjariadis.
- Potence eletriche - il tas cun cui la energjie eletriche e ven convertide in o di une altre forme di energjie, come lûs, calôr, o energjie mecaniche.
Storie[cambie | modifiche il codiç]
Di ce che podin lei intes oparis di Talete di Mileto, ator dal 600 p.d.C., inte antiche Grecie si saveve che se si strussave dal pêl su superficiis come par esempli la ambre, si creave une atrazion tra i doi cuarps. La peraule eletricitât e fo cugnade dal sienciât inglês William Gilbert, di nλektpov (elektron), che in grêc antîc al voleve dî ambre. Ma lis grandis discuviertis in cheste cjamp vignirin fûr tra il 1700 e il 1800: tal 1752 Beniamin Franklin, cul famôs esperiment dal acuilon, al discuvierzè la relazion tra lamps e eletricitât. Al inizi dal 1800 invezit André-Marie Ampère e Hans Christian Ørsted discuvierzerin la relazion tra eletricitât e magnetisim, che fo fondamentâl par dutis lis evoluzion sucessivis.


text:
lunedì 13 gennaio 2014
Lis padielatis par Sampdorie - Udinese
E jo a molâ di vore prin par vignî a viodi la partide...
Pocjis peraulis va, juste par inzornâ il blog...
Kelava: a vessin capît ce che al lave, almancul, parcè che alc al lave di sigûr, jessint che di parâ nol vûl savê.
Danilo: la partide e nas mâl, lui la jude a lâ piês. Une volte al jere un difensôr centrâl.
Domizzi: almancul i met alc e no stin dismenteâsi che al è l'atacant plui pericolôs che o vin vût. Pensait chei altris.
Heartaux: cuant che al passe la metât cjamp nol è mâl, nol à masse colpis, ma nancje masse pocjis.
Basta: se nol fos che al è vistût difarent, o crodevi che al fos biarnsson... cuntune maie blu no ju varès cognossûts
Allan: va ben che al met i blecs li che chei altris a capelin, e par chel si fâs parâ fûr, ma nol è che si sedi sintude masse la mancjance eh.
Gabriel Silva: Al à batudisn une vore di rimessis laterâls e cul pizet nol sta mâl. Dome chescj i siei merits.
Pinzi- L'unic che no mi va di cjoli pal cûl, ancje parcè che al è l'unic che al è rivât a dâ une comedonade come diu comande, cence fâsi parâ fûr.
Pereyra: une volte al jere bon di fâ i dribblings. Usgnot no ai nancje capît dulà che di precîs al zuiave. Mi pâr a Gjenue, ma no soi sigûr.
Maicosuel: I devin vei dite che dopo vê passât la bale, bisugne cjaminâ par 1-2 minûts. A eseguis benissim!
Di Natale: Purtrop al sarà il cjavrul di sacrificâ al dio tifoserie. Ma cun dut il ben che al merite, al varès segnât dome su rinvio potentissim dal puartîr cuintri la sô codope.
Badu: nol jere il cambio just, no jere la partide juste, nol jere il badu just. Però il blec blanc tal çerneli al jere miôr de mascare di Domizzi, une vore chic.
Bruno Fernandes: Almancul al cor, nol cambiave nuie, ma al meretave zuiâ dal prin minût.
Zielinski: in cinc minûts al à fat tantis azions tropis dut il rest dal centrocampo furlan in dute la partide: une!
Un voto di fiducie a Mazzoleni, che al è rivât a fâ someâ une partide ae fin cuiete un boletin di vuere. Disin che al vedi amonît ancje doi tifôs, un racattapalle, il pâl di çampe, un motorin parchegjât mâl e il bussulot dal shampoo, prin de doce.
Scrit di gelo stellato a lis 21:29 Etichetis: Pignatis de Udinese
Iscriviti a: Commenti sul post (Atom)


text:
Livence
La Livence al è un flum da la Italie dal nord. E nâs a Polcenic te provincie di Pordenon e si bute tal Mâr Adriatic a Cjaurlis. Al è un flum cuntune puartade a vonde costant e ric di pes. Il non antic dal flum al jere Liquentia, che al deventà intal XIII secul Livence. Par un toc dal so cors al fâs di confin tra Venit e Friûl-Vignesie Julie, mentri il toc prime de fôs al è dut comprindût tal Venit; purpûr, inte definizion di Friûl storic, la Livence e fâs di confin ocidentâl fin ae fôs, cjapant dentri duncje tal Friûl dut il Mandament di Puart.


text:
2003
Tabele dai contignûts
Acjadiments[cambie | modifiche il codiç]
- Graz e je la Capitâl europeane de culture
Nassûts[cambie | modifiche il codiç]
Muarts[cambie | modifiche il codiç]
- 1 di Zenâr - Giorgio Gaber, cantautôr e atôr talian
- 24 di Zenâr - Gianni Agnelli, imprenditôr talian
- 25 di Fevrâr - Alberto Sordi, atôr talian
- 28 di Avrîl - Ciccio Ingrassia, atôr talian
- 29 di Jugn - Katharine Hepburn, atore statunitense
- 4 di Lui - Barry White, cjantant statunitens
- 14 di Lui - Compay Segundo, musicist cuban dai Buena Vista Social Club
- 18 di Lui - Sandro Ciotti, radiocronist e gjornalist talian
- 11 di Setembar - Anna Lindh, politiche svedese
Premis Nobel[cambie | modifiche il codiç]
- Pâs - Shirin Ebadi
- Leterature - John Maxwell Coetzee
- Midisine - Paul C. Lauterbur, Sir Peter Mansfield
- Fisiche - Alexei A. Abrikosov, Vitaly L. Ginzburg, Anthony J. Leggett
- Chimiche - Peter Agre, Roderick MacKinnon
- Economie - Robert F. Engle, Clive W. J. Granger


text:
LA COMUGNE N. 25
€ 8,00 € 6,00
99 disponibili
BREVE DESCRIZIONE
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)
Descrizione
a cure di Pauli Cantarut
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)
Recensioni
Ancora non ci sono recensioni.
libri correlati
-
GARAGE 77
«Claudio – il festival di Stoccarda al è un festival gros… cjape Folkest chi in Friûl… si fâs a Spilimberc, ma tu tu podis benissim lâ a sintî yb conciert… ancje a Lubiane.
Elvio – Alore, il festival di Stoccarda al è cussì gros, ma cussì gros che nû i podin ancje in place a Grediscje!… Cjale, mi sta vegnint un nervôs…»
Il Teatro Incerto (Fabiano Fantini, Claudio Moretti e Elvio Scruzzi) al è il plui popolâr grup teatrâl furlan. Nassût tal 1985 in 30 agns di ativitât al â realizât tancj spetacui e miârs di replichis in ducj i cjantons e situazions dentri e fûr dal Friûl. Fra chescj Le scarpe prendono piede, la trilogjie Four, Dentri, Laris, Maratona di New York, I mosaiciscj, Muradôrs. Cence dismenteâsi des publicitâts e des trasmissions radiofonichis e televisivis, deventadis dai mîts de culture furlane popolâr dal dì di vuê.
-
DINDARINE DINDARONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
-
INFIER di Dante Alighieri
« La Divina Commedia di Dante Alighieri è certamente uno dei testi più impegnativi che un traduttore letterario possa pensare di affrontare».«…in una prospettiva di politica linguistica, come già aveva segnalato Pasolini all’inizio degli anni quaranta, per arricchire la lingua friulana e par far uscire la sua letteratura da una dimensione dialettale, sarebbe stato necessario favorire le traduzioni dai classici antichi o da altre lingue che non fossero l’italiano».«In Italia troviamo anche una grande diffusione di traduzioni dialettali. Spesso queste traduzioni hanno un carattere prettamente “dialettale”, vale a dire che rendono popolare e colloquiale la forma e, qualche volta, anche il contenuto, con cambi di registro che possono anche avere effetti grotteschi o divertenti, ma che fanno classificare queste versioni in una particolare categoria delle traduzioni od, addirittura, nella categoria del camuffamento». «… l’importanza della Divina Commedia, non tanto come opera italiana, quanto come opera universale, fa sì che la pubblicazione di questa traduzione in friulano, sia realmente una operazione importante per il Friuli e per il mondo letterario in generale». (Dalle “Note dal curadôr” di Alessandro Carrozzo)
disegno di copertina: Renato Calligaro
-
JONAS
«[…] Perché mai ancor oggi Giona interroga, provoca, seduce e ispira, come anche Luca De Clara ci mostra in questa sua bella e intensa raccolta poetica? Tento qualche risposta, dal mio osservatorio teologico. Mi pare che in Giona venga proposto drammaticamente il binomio vicino-lontano. Ninive è il luogo lontano per eccellenza, geograficamente, culturalmente, religiosamente – «No soi jo chel just par Ninive / … o par New York» –, ma è soprattutto il luogo della missione, della chiamata, dell’incontro con l’altro-da-me. Anche Tarsis è lontano, ma in modo diverso: è il luogo della fuga dalla responsabilità, dell’illusione dell’invisibilità e forse anche della percezione di un Dio che implacabilmente ti scova, quando ha deciso di chiederti una mano. Un Dio implacabile nella debolezza: «Di bessôl jo no pues nuje»! Ma se Ninive e Tarsis sono lontani, dov’è il vicino? Chi è? Sembra che il vicino e il lontano dipendano marginalmente dalla posizione che l’uomo di volta in volta assume. La lontananza e la vicinanza le fa Dio. Ninive è lontana dagli orizzonti di Giona – lontana prima, e proprio per questo non ci vuole andare, ancor più lontana dopo, a causa del livore per una pietà inaspettata e scandalosa –, e sembrerebbe lontana anche da Dio, ma Dio le si fa vicino: non può abbandonare una città «nella quale vi sono più di centoventimila persone, che non sanno distinguere fra la mano destra e la sinistra, e una grande quantità di animali». Perfino degli animali Dio si occupa! Inoltre sembra che, se ha poco senso parlare di lontananza, perché Dio è vicino a tutti, sia ancora più insensato credersi vicini in modo esclusivo come Giona – «tu vais, tu lu preis, / tu ti fasis plen di borie / e tu contis ch’al è to chel Signôr» –! A Dio e non a Giona, spettano il giudizio e l’azione! Giona, il vicino, è lontanissimo. Ninive e Tarsis, terre lontane, sono vicine perché Dio le tiene d’occhio. E Giona, lontano nella sua vicinanza, è vicino nella sua lontananza, quando scappa e Dio lo ritrova o quando, sotto il ricino rinsecchito e le vampe del sole, Dio gli si fa incontro per farlo ragionare. Chissà se si convince di fronte all’appassionata autodifesa del Signore? Come nella parabola del padre buono (Lc 15,11-32), anche nel libro di Giona la conclusione rimane sapientemente in sospeso. La scena si dissolve e solo risuonano nella penombra parole di costernata bontà – «non dovevo avere pietà…»; «bisognava far festa…» – davanti alle quali occorre prendere posizione. Chi è veramente dalla parte di Dio? E chi è contro? E io dove sono? Mi pare sia questo il caso serio sollevato dal libro di Giona, che riecheggia anche nelle poesie di Luca».
Dalla Postfazione a cura di don Federico Grosso
-
CULTURA, TERRITORIO E PUBBLICO IN FRIULI – Dagli anni Cinquanta alla fine del Novecento
La crisi de vite sociâl e politiche dal dì di vuê e domande una presince e une fuarce critiche che nus ven dome de culture. Cuintri de dispersion e de pierdite de memorie storiche e culturâl, l’Associazion ADASTRACULTURA si impegne a riproponi i temis fondatîfs dibatûts intal secul a pene passât, di sigûr no par nostalgjie, ma pe convinzion che tant di ce che al è stât elaborât des singulis personalitâts o dai grups o moviments che a operavin sul teritori par dut il periodi cjapât in considerazion, al puedi judâ a interpretâ il timp di vuê, sticâ riflessions e confronts, furnî documens e struments utii par rivâ a elaborâ robis gnovis. L’Associazion ADASTRACULTURA si propon di davuelzi in particolâr cheste ultime funzion, come tipiche dal metodi di lavôr dal scritôr e artist Tito Maniacco, che a lui la asociazion e je intitulade. La sô vision poliprospetiche, la ricercje costante dal confront cun altris culturis, il so refudâ il conformisim e il banâl a son i tiermins di riferiment par ogni lavôr che al sei promovût intal so non.
-
IL CJÂF DAI FURLANS
Il cjâf dai furlans di Franc Fari
al è stât il prin vêr libri sientific scrit par furlan ma al sarès un libri fondamentâl in cualsisei lenghe. Chest parcè che al presente, intun lengaç precîs ma comprensibil, i principâi risultâts di une sience zovine, la neurolinguistiche, che e sta deventant simpri plui fondamentâl par capî l’umanitât.
AL MOMENTO NON DISPONIBILE!
RISTAMPA IN PROGRAMMA.


text:
Martars ai 11 Setembar, h 21:00
Recital musicâl su poesiis di Pierluigi Cappello
Massimo Somaglino _ vôs recitant
Claudia Grimaz _ cjant e vôs recitant
Enza Pagliara _ vôs e tamorra
Antongiulio Galeandro _ armoniche
In colaborazion cu la sede RAI
dal Friűl-Vignesie Julie
La poesie in lenghe furlane di Cappello e cjape forme mediant di lirichis, recitadis e cjantadis, intun amalgame plen di sugjestions musicâls. Si misture cul cjant popolâr fintremai a deventâ “vôs cjantade” che mediant da la musiche e trasmet imagjinis sonoris dutune cun chęs visivis e emotivis da la poesie stesse. Si zonte ancje il cjant popolâr da la tradizion salentine par tornâ indaűr chę sensualitât cussě presint ta la racuelte “Amôrs”.
La riproposizion di un lavôr artistic presentât ai Colonos ancjemň tal 2001 cu la partecipazion direte di Pierluigi, prin da la sô consacrazion nazionâl di poete, nus somee il műt miôr par strenzilu intun gnűf, cundividűt abraç a sierâ Avostanis.
martars ai 31 _ h 21:00
Presentazion dal libri-cd
Pierluigi Cappello: la cjâr da lis peraulis e il fuart amôr
vinars ai 3 _ h 21:00
Conference di Giovanni Tesio
vinars ai 10 _ h 19:00
Concert li dal Templi Vegjetâl
sabide ai 11 _ h 21:00
Inaugurazion da la mostre
vinars ai 17 _ h 21:00
Conference di Philippe Daverio
Provis viertis di culture furlane
lunis ai 20 _ h 21:00
serade-mosaic
vinars ai 24 _ h 21:00
Concert-event
lunis ai 27 _ h 21:00
25 agns di poesie militant
joibe ai 30 _ h 21:00
Conference di Franc Fari
martars ai 11 _ h 21:00
Recital musicâl su tescj di Pierluigi Cappello
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
“No tu sâs che al è proibît molâ la strade propit chi dentri de Sperrzone. Chei de Volkspolizei nus fasaran un grum di problemis.” No vin mai lassât la autostrade chi dongje de “jessude” de Zone sovietiche a Hirschberg… o levin indenant istès. E jo no disevi plui nuie. Un svolt dopo chel altri. Al plûf su la strade strente [...]
Tag: Janez Erat
O jeri ator dut il dì, ancje se mi plâs di plui il cidin dai passons, mi coven il grisôr e il ruzin des citâts datis dongje te epoche dal jugosocialisim. Pôc prin des sîs mi indreci viers la stazion par rivâ la coriere par Vrhnika, un lûc innomenât, ma par me Vrhnika no je nuie altri che no un [...]